Bitumen
Bitumen je viskozna, crna, ljepljiva smjesa organskih tečnosti, potpuno rastvorljiva u ugljik-disulfidu, a sastoji se primarno od visoko kondenziranih policikličnih aromatskih ugljikovodika. Prirodni bitumen ili sirovi bitumen je ljepljivi oblik nafte, sličan katranu, koji je potrebno zagrijati ili razblažiti da bi se preveo u tečno stanje. Na sobnoj temperaturi ima konzistenciju sličnu hladnoj melasi. Rafinirani bitumen je rezidualna frakcija, dobivena frakcionom destilacijom sirove nafte. To je najteža frakcija, sa najvišom tačkom ključanja (525 °C).